Чарлс_Леклерк
Сезона 2019 година
Во Кина, Леклерк се квалификувал на четвртото место зад неговиот тимски соработник, Себастијан Ветел. Откако го достигнал Ветел за време на почетокот, од него било побарано да му даде на Ветел да помине, кое резултирало да ја заврши трката на петтото место. Во Азербејџан, тој бил фаворит за пол-позиција се додека несреќата во втората квалификациска сесија, ја спречила неговата борба. Тој започнал осми со пенали за двата возачи во Алфа Ромеа и ја завршил трката петти со дополнителен поен за најбрзиот круг на трката. На следната трка во Монако, тој бил одстранет во Q1 и започнал на 15-тото место поради погрешната стратегија на Ферари што го држеле во гаража за да ги заштеди гуми, потценувајќи ја еволуцијата на патеката на крајот од квалификациската сесија. Тој имал оштетување по неуспешниот обид да го помине Нико Хулкенберг, што довело до неговото второ повлекување на неговата домашна трка во Монте Карло. Леклерк се квалификувал и завршил трет во Канада, негов втор пат на подиумот, меќу првите, зад Мерцедес кој го земале првото место, Хамилтон и тимскиот колега Себастијан Фетел кој го земал второто место. Чарлс завршил трет во Франција. На Големата награда на Австрија, тој се квалификувал на пол-позицијата, вториот пол во неговата Формула 1 кариера. Последователно, тој завршил втор по судирот со Макс Верстапен од Ред Бул, кој водел во најголемиот дел од трката. Инцидентот го истражиле стјуардите по трката, кои го оцениле како тркачки инцидент и донеле одлука да не преземат акција. На Големата награда на Британија, Леклерк се пласирал на третото место пред Макс Верстапен. Тој на крајот ја завршил трката на третото место и исто така бил избран од страна на публиката за „Возач на денот“ за феноменалната одбрана на својата позиција од бројните напади на Верстапен за време на почетокот на трката. Ова бил четврти последователен пласман на Чарлс на подиумот во сезоната. И покрај тоа што завршил меѓу првите во сите три тренинзи, Леклерк се квалификувал на десеттото место на Германското ГП откако проблемот со системот за гориво го спречил да постави време за круг во последната квалификациска сесија. Во она што се покажало како сензационална трка погодена од дожд, тој успеал да се  искачи на четвртото место во раните кругови на трката. Новата тактика на неговиот тим за поставување на меки гуми и покрај тоа што патеката била премногу влажна, тој ја загубил контролата и удрил во бариерите во 29-от круг, што довело до неговото второ повлекување од трката во сезоната. На трката за ГН на Унгарија, Леклерк доживеал лоша несреќа во квалификациите, но сепак ја завршил сесијата. Покрај се, тој на крајот ја завршил трката на четвртото место. На првата трка по летната пауза, во Големата награда на Белгија, Леклерк ја освоил својата трета пол-позиција во сезоната заедно со неговиот тимски колега Себастијан Фетел на втората позиција - втор пат успеале да ја заземат 1-2 позиција на Ферари во првиот дел во сезоната. За време на трката, Леклерк го одбранил брзиот Мерцедес на Луис Хамилтон за да ја забележи својата прва победа на Гран при, што го направило најмладиот победник на трка со тимот Ферари. По трката, тој ја посветил својата прва победа на својот поранешен натпреварувач и близок пријател Антоан Хуберт, кој починал во несреќа за време на претходната трка во Формула 2 на истата патека во Белгија. На Големата награда на Италија, Леклерк победи на трката од пол-позицијата откако ја одбрани својата позиција од двајцата талентирани возачи на Мерцедес и достигнал да биде првиот возач на Ферари кој победил во Монца од Фернандо Алонсо кој победил таму за тимот Ферари во 2010 година. Тој го постигнал својот трет последователен пол во Сингапур. Првично водејќи ја трката, тој завршил на второто место откако бил потфрлен од неговиот тимски феноменален колега, Себастиан Ветел. Во Русија, тој ја постигнал својата четврта последователна пол-позиција и шеста во сезоната. Ветел го поминал Леклерк во првиот свиок и водел во првата половина од трката, пред тимот да организира поткоп во корист на Леклерк за да му дозволи повторно да го преземе водството. Ветел се повлекол од трката набргу по неуспехот на хибридниот систем, изнесувајќи го виртуелното безбедносно возило на траката. Ова во голема мера им користело на возачите на Мерцедес, кои направиле пит-стоп и на крајот ја завршија трката пред Леклерк, а тој завршил на третото место.